Existe a teoría  que os primers crovates yeran una tribu alana eslavizata. Bells estritos arabes d'os sieglos IX y X mencionan un país eslavo a lo norte d'os Carpatos dito Jordab u Jravat [1], que os historiadors situan en l'aria de Cracovia y dicen "Croacia Blanca". Costantín Porfirocheneta afirma que o emperador Heraclio clamó a los crovates pa que s'establisen en as riberas d'o Drave y Save entre os anyos 630 y 640. Os crovates feban d'etnia-tampón entre o Imperio Bizantín y o Khanato Avaro.